section_heading: Karijera
paragraph_text: Dala je ozbiljne priloge staroindijskoj tvorbi riječi, bavila se i gramatičkim opisom hindskoga jezika. Objavila je vrijedne radove o tradiciji indijske gramatike i njezine teorije. Bavila se poviješću orijentalnih studija i njihovim mjestom u kulturnoj povijesti Europe. Posebno se zanimala za autora prve sanskrtske gramatike u Europi, Filipa Vezdina, i njegov pionirski rad u indoeuropeistici. Održavala je predavanja za širu javnost, pripremila mnoge emisije na temu indologije i surađivala u enciklopedijskim izdanjima Leksikografskog zavoda.